O 10 de mayo encomienza a batalla de Francia, una campanya militar que remata o 22 de chunio de 1940 en a que a Wehrmacht d'o Tercer Reich invadió os Países Baixos, Belchica, Luxemburgo y Francia. Os franceses no son capaces de defender-sen bien en a guerra contra Alemanya. Encara que i heba una linia defensiva en a muga con Alemanya y que feban servir voluntarios republicans espanyols en a primera linia de combate, os alemans entran por o noreste, (muga de Francia con Belchica). Francia firma un armisticio con Alemanya o 22 de chunio de 1940 y queda dibidita en dos zonas: una zona ocupata dreitament por Alemanya en a metat norte e a costa Atlantica y un estato titere en o centro y sudeste dito Francia Libre y con capital Vichy y dirichito por o Mariscal Pétain. Alsacia y Lorena, rechions historicament chermanicas, tornan a Alemanya y Niza y Savoya son anexionatas por Italia.